
FRANKLIN-TÁRSULAT NYOIíDAJ*. 



T. Teljes-ülés! 

Az igen t. egyesületnek titkára, Vámbéry Busztem ked- 
ves barátom volt az, a ki egy orvosegyesületi előadásomon 
jelenlétével és érdeklődésével megtisztelt és felszólított en- 
gem, hogy az előadásnak egy részét itt is tartsam meg, a hol 
az bizonyára szintén érdeklődőkre fog találni. Ez igazolja itt 
az én megjelenésemet és szereplésemet. 

Tudom, hogy igen nehéz feladatra vállalkoztam akkor, 
midőn a legnagyobb szaktudást kívánó vívmányok egyikét 
akarom laikusokkal megismertetni. De megkönnyíti e felada- 
tomat az a tudat, hogy a laikusoknak egy olyan magas in- 
telligentiával bíró csoportja előtt állok, a kiknek az ész- 
gymnastika, a gyors felfogás és a helyes kritérium szinte min- 
dennapi kenyerük. 

Mielőtt az előadást lényegében megkezdeném, engedjék 
meg, hogy megkérjem a kedves kartárs uramat, hogy végez- 
zen el bizonyos reactiókat, a melyekről épen ezen előadás 
keretében szó lesz és a mely reactióknak bekövetkezéséhez 
bizonyos idő szükséges. 

Rövid magyarázatul csak annyit bocsátok előre, hogy 
ezekben a kis üvegcsövecskékben rendkívül híg véroldatok 
vannak, még pedig különböző állatoktól származó véroldatok. 
Itt vignettázva vannak: embervér, disznóvér, birka vér, házi- 
nyúl- vér, marhavór, ló vér, csirke vér ós végül itt van egy em- 
beri vérrel áztatott, egy négyszögczentimóternyi ruhadarab- 
nak physiologikus konyhasó-oldattal készült kivonata. 

Már most mi egy bizonyos szérumból, a melynek ere- 
detét majd azután előadásom keretében meg fogom magya- 
rázni, — ebből a víztiszta, átlátszó szérumból mindegyik üveg- 

383 1* 



cséhez fogunk cseppenteni a szérum activitása szerint 5 — 9 — 
10 — 12 cseppet. Most már régi a szerűm, meggyengült, úgy- 
hogy míg két hét előtt még hét csepp dús, eklatáns ered- 
ményt hozott létre, most kénytelenek vagyunk 10 — 12 cseppet 
adni minden egyes kis üvegcséhez. Az lesz tehát a reactiónak 
eleje, hogy ezen szérumból a kollega úr egy finom üvegcső 
segítségével mindegyikhez egyformán 12 cseppet ad hozzá 
és azután beteszi majd a vízfürdőbe, mely test-hőmérsékletre 
melegíttetik fel: 37 — 39 fokra. Azután pontosan 30 perez 
múlva meg fogjuk vizsgálni ezeket a kis üvegcsövecskéket, 
illetőleg azoknak tartalmát, hogy melyik zavarodott meg, vagy 
melyik maradt egészen tisztán. 

Reátérve előadásom lényegére, ugyebár mindnyájunk 
előtt, különösen önök, szakemberek előtt nyilvánvaló dolog, 
hogy a bűntények felderítésében a vérnyomok, a vérfoltok, 
azoknak vizsgálata, diagnózisa rendkívül fontos és nagy sze- 
repet játszik. Ennek daczára a vérfoltoknak pontos diagnózi- 
sában, sőt felismerésében a törvényszéki orvostudomány meg- 
lehetősen hátramaradott volt egészen az újabb időkig. A vér- 
nek magának az ismerete is még nem olyan nagyon régi 
időre vezethető vissza, csakis Loewenhocknak, a mikroskop 
felfedezőjének köszönjük azt, hogy a vért analizálni tudjuk 
szemeinkkel, illetőleg a mikroskop segítségével és 1673-ban 
fedezte fel ugyancsak a mikroskop felfedezője azt, hogy a 
vér bizonyos kicsiny testecskékből áll, ú. n. vörös vérsejtek- 
ből. Már későbbi időre esik az a felfedezés, hogy ezen vörös 
vérsejtek között vannak — bár kisebb számban — fehér sej- 
tek és ezen kis sejtecskék egy fehérjedús folyadékban az 
ú. n. vérsavóban vagy vérszerumban úszkálnak. Ezek a vér- 
sejtek tartalmazzák a vérnek piros festékanyagát, a mit hae- 
moglobinnak nevezünk. A piros festékanyag rendkívül fon- 
tos, mert egészen az újabb időkig ez a piros festékanyag 
szolgáltatta nekünk azt az anyagot, a melynek segítségével 
vérnyomokat egyáltalában fel tudtunk ismerni. 

Loewenhock felfedezése nagyértékű volt az orvostudo- 
mányra nézve, a vérfoltok felismerésére nézve azonban nem 
valami sokat segített, különösen bűnpörök esetében, mert a 
mikroskop segítségével ezen kis alakelemekből vérfoltot fel- 

ismerni csakis olyan esetekben lehetett, mikor ezen kis alak- 
elemek még az alakjukat megtartották, tehát egészen friss 
vérnél, vagy pedig olyan vérnyomoknál, a melyek még be 
nem száradtak, a melyek még meglehetősen frissek voltak. 
Már pedig a legtöbb ilyen bűnpörben nem friss vérrel, ha- 
nem beszáradt vérrel, nagyon sokszor már régóta száradt, 
napfénynek, hőhatásoknak, fagynak kitett vérfoltokkal van 
dolgunk, igen sok esetben pedig bomlott vérrel, a mikor szó 
sem lehet arról, hogy az alakelemeket górcsővel láthassuk. 

Azután 1673-tól kezdve egész 1853-ig semmivel sem 
tudtuk előre vinni a vér felismerését és a vér diagnózisát. 
1853-ra esik Teichmannak az a felfedezése, hogyha parányi 
konyhasó jelenlétében a legkisebb vórfoltot, vérnyomot is 
tömény eczetsavval több izben kezeljük : nevezetesen az eczet- 
savval ismételten bepárologtatjuk a vérfoltot (egy vérfoltocs- 
kára eczetsavat csöppentünk és azután lassanként 8 — 10-szer 
elpárologni hagyjuk), azon a kis üvegen, a hova a vérfoltot 
helyeztük, csakhamar mikroskóp segítségével látható finom 
kis hasábalakú kristályok, vagy hosszúkás zsemlyealakú 
kristályok látszanak, a melyek veresek, a melyek vérfesték- 
ből származnak és nem egyebek, mint ezen hsemoglobin- 
nak haematin nevű származékai, még pedig sósavas baemin- 
kristályok. Ez igen jó eljárás volt és még mai napig is fel- 
tétlen bizonyítékát képezi vérnyom jelenlétének. 

Ennek az eljárásnak segítségével sikerült már azután a 
legkisebb vérnyomokat is kimutatni, sikerült a vérnyomokat 
kimutatni még akkor is, hogyha azok vasrozsdával voltak 
keveredve, hogyha talán a kés pengéjén berozsdásodott már 
& vérfolt, bár a vasrozsda ennek a reactiónak lefolyását meg- 
lehetősen zavarja. Ilyen kis Teichmann-féle haemin-kristályo- 
kat állítottam elő itt egy vérfoltban. Ezek a kristályok a sárga- 
színű vérfoltnak legszélére húzódnak, ott képződtek ki leg- 
teljesebb számmal és egy demonstráló górcső segítségével, a 
melyet az izzólámpa fölé kell tartani, egészen jól láthatók 
ezek a sötétbarna-veres színű kristályok. 

Talán czélszerű lesz, hogyha azok, a kik rövidlátók vagy 
messzelátók, szemüvegen nézik ezt, miután én a rendesen látó 
szemre állítottam be a górcsövet. 

385 



A Teichmann-féle felfedezés után 1863-ban egy még 
ennél is sokkal érzékenyebb vérpróbát ajánlott Van Deen. 
A Van Deen-féle próba segítségével sikerült vérnyomokat ki- 
mutatni még olyan ruhán is, a mely ruhából a vért alapo- 
san kimosták. Itt van pl. egy fehér vászon darab, a mely- 
nek alsó része véres volt, azt azonban ismételten alaposan 
kimostuk. Annak daczára mégis egy gyengén látható sár- 
gás szineződése megmaradt ennek a ruhának, a felső része 
pedig tiszta. Már most ennek daczára sikerül nekünk itt a 
vérnek jelenlétét ezzel a rendkívül érzékeny, ú. n. ozon- 
próbával kimutatnunk, a mely azonban nem absolut bizo- 
nyíték a vérnek jelenlétére, ezt hangsúlyoznom kell. Neve- 
zetesen ezt a szinreactiót, a mely itt létrejön, nemcsak a 
vérnek festékanyaga hozza létre, hanem létrehozza bármi más 
oxidáló anyag is, így pl. a levegőnek az élenye, vagy az ozón 
is, azonban a vérnek jelenlétében a dolog meglehetősen gyor- 
san és jól megy. 

A reactio megejtése következőkép történik. Hogyha erre 
a vérre gyanús ruhára én a guajak gyanta borszeszes olda- 
tának néhány cseppjét viszem reá és azután megvárom, a míg 
egészen elpárolog az alkohol és csak maga a guajak-gyanta 
marad vissza a véres ruhán, aztán megnedvesítem egy kis 
terpentin- olajjal és ismét hagyom megszáradni, a folt csak- 
hamar megkékül. Kontroll gyanánt tegyünk a nem véres ru- 
hára is egy ilyen foltot, hogy a differentia a kettő között 
látható legyen. Egyelőre ennek a száradását meg kell várni. 

Ez a Yan Deen-féle ozón-próba nekünk azért nagyon 
becses, mert rendkívül érzékeny és — mondom — még ki- 
mosott ruhában is kimutatja a legcsekélyebb vérnyomokat, 
úgy hogy azt mondhatjuk, hogyha a próba sikerül, hogy ez 
a ruha nekünk vérre gyanús; többet semmi esetre sem és 
ha csak a Van Deen-féle próba sikerül, semmi esetre sem 
fogjuk azt a szakvéleményt beadni, hogy itt vér van, mert 
a dolog, a mint említettem, nem egészen specifikus, más 
anyagok is megcsinálják ezt. Azonban szakértőnek azért 
becses ez a reactio, mert ennek alapján megítélheti, vájjon 
érdemes-e a nehezebb és nagyobb fáradsággal járó vérpróbá- 
kat megejteni, érdemes-e neki tovább dolgozni. Ha én a Van 

Deen-fóle ozón-próbával nem tudok vért kimutatni valahol, 
akkor a többi különös próbákkal meg sem próbálkozom. 

1877-ben egy óriási lépéssel vitte előre a vérfoltoknak a 
kimutatását Felletár Emil, a mi igen t. országos művegyé- 
szünk, a ki ebben az évben közölte azt a felfedezését, hogy 
igen csekély vérnyomokból lúgok segítségével sikerül egy 
olyan festéket előállítani, — megint a vér festékje az, a mit 
ez a próba megragad, hogy bizonyítsa a vérnek jelenlétét — 
a melynek a szinképi elszörbölési csíkjai rendkívül nagy hí- 
gítás mellett is megjelennek a színképben és igen jellegze- 
tesek. Ez a redukált haematinnak a színképe. Mivel ennek 
az észlelése már valóban jártasságot kivan, ezt ez alkalom- 
mal nem mutathatom be. Megjegyzem még, hogy 1879-ben 
azután ezt az eljárást még tökéletesbítette azzal, hogy a 
mikroskopot is igénybe vette ezen spectrumnak észlelésére 
és ezáltal már oly hihetetlen csekély vérnyomot is sikerült 
kimutatni, hogy a próba most már veszedelmesen érzékeny 
lett. Hogy egy példával éljek, egy pörben pl., a melyet Fel- 
letár maga említ, egy zsebkésnek a nagy pengéjében a penge 
oldalán ebben a kis vájulatból, a melynek segítségével a 
kést ki szoktuk nyitni és a mely rendes helye a vérnyomok 
megmaradásának és conserválódásának, kikapart részecskék- 
ből Felletárék az ő rendkívül érzékeny próbájukkal vér nyo- 
mait tudták kimutatni. Azonban ő rendkívül óvatos és lelki- 
ismeretes ember lévén, nem elégedett meg ezen próbának az 
absolut sikerével, hanem még a kikapart részeket górcső 
alatt is megvizsgálta és akkor azt találta, hogy a górcső 
alatt vizsgált képben igen halványan néhány izomrost volt 
felfedezhető. Ez a lelet természetesen a vérnyomok diagnó- 
zisát teljesen romba döntötte, a mennyiben azzal a késsel 
bárki füstölt húst, szalonnát vagy húst ehetett és így 
maradt ott ez az egy-két izomrost és ez az egy-két izomrost 
adja a Felletár-féle redukált színképet. Felletár később egy 
újabb közleményében figyelmeztetett azokra a kautélákra, 
a melyekkel élni kell, ha vérnyomokat diagnosztizálni 
akarunk 

Időközben itt már az alkohol meglehetősen elpárolgott, 
úgy hogy most már terpentinolajjal érinthetjük ezeket a fol- 

tocskákat és akkor meg fogjuk várni az elpárolgást. Erre 
azután a hol vér volt jelen, ott egy halványkék színeződés 
lép fel, a hol pedig vér nem volt jelen, ott ilyen kék szine- 
ződést nem kapunk. 

Örökké sajnálhatjuk csak, hogy Felletár mindkét fel- 
fedezését csak magyar nyelven közölte, egy igen kiváló 
magyar orvosi szaklapban ugyan, de csak magyar nyelven és 
csak is így eshetett meg azután az, hogy a redukált haema- 
tin segítségével való vérnyom felismerésének dicsősége nem 
az ő nevéhez fűződik a világirodalomban, hanem Linossier 
nevéhez, a ki azt csak 1889-ben közölte. 

így vagyunk Felletárnak még egy másik igen nevezetes 
felfedezésével is, a mely büntetőjogi szempontból szintén igen 
nagy fontosságú és talán érdekelni fogja az urakat; neveze- 
tesen Felletár volt az, a ki 1868-ban a Dobosi Jusztiniána- 
féle bűnpör alkalmával a vizsgálat alatt felismerte az ú. n. 
hulla- alkaloidákat, vagyis azokat az alkaloidákat, a melyek 
rothadó hullából magából képződnek és a melyek úgy chemiai, 
mint physiologiai tekintetben meglehetősen utánozzák az ú. n. 
növényi alkaloidákat, a melyek bűnös szándékból kerültek 
egy hullába. Ezt a felfedezést szintén nem Felletárnak tudják 
be a világirodalomban, hanem Selmi olasz vegyésznek, a ki 
csak 1872-ben közölte ezt egy híres bűnpörből kifolyólag. 
Ő ugyan teljesen függetlenül Felletártól tette ezt a felfede- 
zést, azonban mi magyarok csak sajnálhatjuk, hogy a priori- 
tásban vereséget szenvedtünk. 

Az újabb időben azután a serologia, ez a nagy lelkese- 
déssel ós igen nagy eredmónynyel művelt tudomány olyan 
hatalmas fegyvert adott a törvényszéki szakértők kezébe a 
vér felismerésére nézve, hogy az minket igazán közelebbről 
érdekelhet és rendkívül nagy fontosságú büntetőjogi szempont- 
ból. 1853-tól ugyanis, tehát a Teichmann-féle felfedezés óta 
igen csekély vérnyomokról is diagnosztizálni tudtuk, hogy az 
vér, de a bíróságnak arra az égető kérdésére, hogy milyen 
vér, nem lehetett választ adni, erre csakis a mikroskop ad- 
hatott választ a legújabb időkig, a mikroskopról pedig tud- 
juk, hogy csakis akkor volt igénybevehető, a mikor a vér- 
folt még friss volt és abban az alakelemek alakjukat válto- 

zatlanul megtartották. De még ebben az esetben sem adott 
a mikroskop mindig absolut biztossága választ, sőt nagyon 
bizonytalant. A mikroskop segítségével csak azt lehetett pl. 
megmondani, hogy az illető vér emlős állat vére-e vagy pe- 
dig madárvér, vagy legfeljebb hüllő- vér. De még ekkor az 
emlős állatok közül ki kellett venni a tevét, a dromedárt és 
a lámát, mint a melyeknek vörös vérsejtjei nem korong- 
alakúak, hanem inkább elipszisalakúak, mint a madaraké 
vagy a hüllőké. Igaz ugyan, hogy a vérsejtek átmérőjének nagy- 
sága változó és így meg van állapítva a physiologiában hosz- 
szas összehasonlító tanulmányozások alapján, hogy az emberi 
vörös vérsejtek az összes közönségesen ismert házi állatokéi 
között a legnagyobbak, hogy pl. a kecske vörös vérsejtjei 
csaknem félakkorák, mint az emberi vörös vérsejtek. Igen 
ám, csakhogy ez nem minden egyes vörös vérsejtre áll 
absolut biztossággal, mert az emberi vérben is vannak na- 
gyobb és kisebb vörös vérsejtek. Már most igen sok vörös 
vérsejtet kellett az ú. n. mikrométer segítségével rendkívül 
finoman megmérnünk. Hogy azok milyen mérések ós milyen 
szakértelmet követelnek és még a szakértő is milyen nehe- 
zen végezheti azokat, abból világos, ha megmondom, hogy^ 
az emberi vörös vérsejt átmérője 0*007 mm., egy kecskéé 
0*004 mm. Ezt a különbséget minden egyes esetben konsta- 
tálni rendkívül nehéz volt, úgy hogy ebből látható, hogy a 
vérsejtek alakjából a vérnyomra következtetést vonni nagyon 
ritkán lehetett és csak valószínűségi válaszokat lehetett 
adni. 

Az az újabb dolog azonban, a mit a serologia juttatott 
kezeink közé, igen szép eredményt mutat fel arra nézve, hogy 
az egyes vérfoltokról most már nemcsak azt tudjuk megmon- 
dani, hogy ott vér van, hanem azt is meg tudjuk mondani, 
hogy milyen állattól származott az a vérfolt. Belfanti és 
Garbone, két olasz, voltak az elsők, a kik felfedezték azt a 
sajátságos tüneményt, hogyha egy házi nyulat én egy másik 
emlős állatnak vérével kezelek, a mely kezelés abból áll, 
hogy 3 — 4 vagy öt napos időközökben egy emlős állatnak* 
pL kutyának vérét befecskendeztem a házi nyúlnak bőre alá, 
persze ügyelve arra, hogy ott sebfertőzést ne okozzak, hogy 

ott tályog ne keletkezzék, tehát ú. n. steril-eljárással, a leg- 
nagyobb sebészi tisztasággal — és a harmadik héten a nyulat 
elvéreztetjük, akkor ennek a nyúlnak véréből egy speciális tulaj- 
donságú vérsavót nyerünk. A vérsavó nyerésére nézve megkell 
emlitenem, hogy az úgy történik ós úgy képzelendő, hogy az állat- 
nak a vérét pl. a nagy nyaki ütórből ügyesen kibocsátjuk ilyen 
széles, teljesen jól sterilizált lapos üvegtálkába, a mely üveg- 
fedéllel van ellátva. Az állat vérét három négy ilyen csészébe 
fogjuk fel, azután beteszszük a csészéket egy jégszekrénybe 
és 24 óra múlva már egy vörös lepény képződik ezen csé- 
széknek az alján, nevezetesen a vérnek bizonyos fehérje- 
anyaga, az ú. n. fibrin, magábazárva a vörös és a fehér vér- 
sejteket, megalszik és képezi a vórlepónyt, a mely vórlepóny 
alatt vagy felett pedig az ú. n. vórsavó, egy csaknem víz- 
tiszta vagy igen gyöngén vörhenyes színű folyadék foglal 
helyet, úgy hogy a vérlepényről ezt a vérsavót egész tisztán 
le lehet tölteni. Ha a vérsavó még vörös vérsejteket tartal- 
mazna és kissé színes volna, akkor beteszszük egy centri- 
fugáló gépbe, a mely egy üvegcső legfenekére dobja ezeket 
a vörös vórsejteket és felette marad a tiszta savó. Itt van 
pL a kezemben egy már három hete conservált vérsavó. Ha 
tehát én a kutyavérrel kezelt nyúl véréből ilyen vérsavót 
állítok elő, a mely tehát sem vörös vérsejteket, sem fibrin 
fehérjét nem tartalmaz és ha én ebből a tiszta savóból a 
kutya vérébe fecskendezek igen keveset, az a kutya elpusztul. 
Ez a jelenség minden esetre nagyon érdekes volt és kezdtek 
vele többen foglalkozni. Többek között Bordet, a brüsseli 
Pasteur-intézet igazgatója, kezdett a dologgal foglalkozni és 
egyrészt konstatálta, hogy ez igaz, így van, másrészt pedig 
kimutatta mindjárt, mi okozza azt, hogy ez a vérsavó any- 
nyira mérges a kutyára nézve. azt találta, hogy ez a kutya- 
vérrel kezelt nyúlnak vérsavója a kutyavérben a vörös vér- 
testecskéket, azokat a kis piros alakelemeket összecsomósítja, 
ezt úgy nevezzük, hogy aglutindlja és ezt az aglutinácziót 
követi egy haemolyds, nevezetesen a vértestecskékből a vér- 
festék kilép és így a vér formálisan felbomlik és nem képes 
arra a rendkívül fontos szerepre, a mire a vér hivatva van 
a szervezetben, nevezetesen a tüdőkön való gázcserének köz- 

vetítésére, a levegő oxigénjének az egyes sejteshez való el- 
szállítására. 

Ugyancsak vele csaknem egyidejűleg, valamivel későbben 
foglalkoztak még a kérdéssel más német és franczia búvárok, 
Landsteiner, von Dungern és ezek mind megerősítették Bor- 
detnak ezt a véleményét. Azután a párisi Pasteur-intézetben 
Tsistowisch kezdett foglalkozni ezekkel a szerűm-kérdésekkel 
és arra a különös felfedezésre jutott, hogy lóvérrel, hasonló- 
kép angolnavérfel kezelt nyúlnak a vérszeruma a lóvór és 
angolnavér vörös vérsejtjeit nemcsak aglutinálja, hanem ezen 
állatoknak tiszta vérsavójában a fehérjét lecsapja. A dologra 
csaknem egyidejűleg Bordet is rájött, a ki csirkevérrel hosz- 
szasan kezelt nyúlnak szérumával a csirkevérnek szérumában 
szintén egy dús csapadékot kapott és elnevezte a szérumban 
azon anyagokat, a melyek ilyen csapadékot képesek létesí- 
teni, de a mely anyagok nincsenek a kezeink között, nem 
tudjuk, hogy mi az, mondom, elnevezte ezt az anyagot prae- 
cipitinnek és azt mondotta, hogy az ilyen csirkevérrel kezelt 
nyúlnak szérumában egy anyag keletkezik a kezelés alatt és 
ez az anyag okozza azután azt, hogy az ilyen nyul-szerum 
a csirkevér szérumában egy csapadékot létesít. 

Ezzel a kérdéssel azután csakhamar a búvároknak egész 
serege foglalkozott, különösen ezzel a prsecipitin kérdéssel 
és ezek a felfedezések úgy a physiologiai chémiában, mint 
különösen az immunitás tanában nagyfontosságú theoriáknak 
és igen szép felfedezéseknek vetették meg alapját. Azonban 
már a Bordet által hangsúlyozott nagyfontosságú specificitása 
ennek a reactiónak, nevezetesen az a tulajdonsága, hogy az 
ilyen csirkevérrel kezelt nyúl-szerum csakis a csirkevér szé- 
rumában hozza létre azt a csapadékot és semmiféle más 
állatnak vérében nem, abba az irányba kezdte terelni a bú- 
vároknak figyelmét, nem lehetne-e ezt a nagyfokú specifici- 
tást felhasználni a törvényszéki chémiában vérfoltoknak diag- 
nózisára. Ez a gondolat több búvárnak agyában fogamzott 
nieg egy időben és itt megint magyar búváré az elsőség ér- 
deme, Detre László dr.-é, a ki 1900 augusztus 8-án a párisi 
orvosi congressuson a törvényszéki orvosi szakosztály ülésén 
tartott előadásában felhívta a figyelmet arra, hogy a vérfol- 

toknak minémüségét diagnosztizálni lehetne az ilyen hsemo- 
litikus savók segítségével. úgy gondolta azt a praxisba át- 
vinni, hogy egy ilyen vérfoltból egy kicsit kikaparunk, azután 
azt egy hajszálcsövecskébe belehelyezzük, ebbe a csövecskébe 
ilyen savót szívunk fel és ez a vérrögcse a megfelelő hsemo- 
litikus savóban fel fog oldódni, a többi savókban pedig nem 
oldódik fel. Azonban ő nem talált követőkre ezzel a hsemo- 
litikus eszméjével, hanem valamivel későbben, még 1900-ban 
Wassermann volt az, a ki a német orvosi congressuson a 
praecipitinekre alapítva egy javaslattal állott elő és azt mon- 
dotta, hogy ezen praecipitinek segítségével lehetne különböző 
állati fehérjéket egymástól megkülönböztetni a physiologiai 
chémiában. Nem gondolt még akkor a törvényszéki chémiá- 
ban való használhatóságára. 

Wassermann ezen ajánlatára 1901-ben, tehát egy esz- 
tendővel későbben, Uhlenhut tette meg legelőször javaslatát 
arra nézve, hogy ezt a praecipitin reactiót használjuk fel a 
törvényszéki orvostanban vérfoltoknak diagnózisára. Tőle 
függetlenül ugyancsak 1901-ben Wassermann ós Schütze 
megint egy hasonló kísérlettel állottak elő, sőt ők már any- 
nyira kidolgozott módszert hoztak élénkbe, a melyben már 
német praecisitással mérési, activitási egységeket is aján- 
lanak. 

Már most áttérek ennek a reactiónak lényegére, ennek 
magyarázatára, ennek a bemutatására, a mi bizonyára érde- 
kelni fogja az urakat. 

A reactio maga nem valami ördöngös mesterség, az 
igaz, hanem annak daczára úgy az én véleményem, mint 
általában nagyon sokaknak a véleménye szerint, többek közt 
magának a felfedezőnek, ühlenhutnak véleménye szerint is, 
határozottan a steril vérvételben, a steril vérsavókészítésben 
és a finom reactiók észlelésében jártas és ahhoz hozzászo- 
kott orvosnak kezébe való és nem egy esetet mondhatnók, 
a hol az orvostudományokban nem járatos chémikus ezen 
reactiók végzése közben könnyen tévútra megy. Később lesz 
majd néhány ilyen esetről szó. 

Visszatérve az előbb tett kísérletre, a terpentin-olaj 
még nem párolgott el egészen, de már is látható a vörös 

ruharészen egy igen halvány kék gyűrű, míg a másik ruhá- 
nál absolute semmi ilyen kék szineződést nem látunk. A do- 
log azután még jobban előtérbe fog lépni akkor, ha a ter- 
pentin még jobban elszáll. 

Ezen specifikus reactióknak végzését én Parisban láttam 
az ottani rendőrpraefec túrának törvényszéki laboratóriumában, 
ahol azt rendszeresen végzik. Hiszen ezek oly nagyfontosságú 
dolgok, hogy az igazságszolgáltatásnak mai napság ezekkel 
a dolgokkal feltétlenül számolnia kell és minden kérdéses 
esetben ilyen vizsgálathoz kell fordulni. Ezt megteszik már 
Németországban, Francziaországban, minden kérdéses eset- 
ben felszólítják a szakértőt ilyen reaetiók végzésére. 

Az ott látottakat azután összegyűjtve és az olvasottak- 
kal is egybevetve, én a következőkép rendezkedtem be ilyen 
vizsgálatoknak egyelőre demonstratív czélokból való vég- 
zésére : 

Első sorban is beszereztem különböző olyan házi álla- 
toknak vérét, a melyeknek vére egy adott esetben leginkább 
kerülhet szóba, a mely állatoknak vérével a vádlottak leg- 
inkább védekezhetnek. Tehát van nekünk beszerzett marhavé- 
rünk, bivalyvér, lóvér, disznóvór, csirkevér stb. ós természetesen 
embervérünk is. Ezeket a friss véreket egészen hófehér, ki- 
égetett, többszörösen ülepített absolut tiszta kvarczhomokon 
szárítom meg és így konzerválom, rendkívül ügyelve, hogy 
a legkisebb mennyiség se keveredjék a másikba. Ezek a mi 
vérpróbáink (felmutatja), a melyekkel a mi vérsavóinkat ki 
fogjuk próbálni 

Már most tegyünk fel egy adott esetet, a hol az illető 
vérnyom jelen van, de a vádlott azzal védekezik, hogy az 
nem embervér, hanem disznóvér. Ebben az esetben én két 
nyulat állítok be magamnak kezelésbe. Az egyik 2 — 3000 
grammos házi nyúl, még pedig nem fehér, hanem tarka 
vagy sötét színű házi nyulat veszünk, mert sajátságos mó- 
don a fehér nyulak nem igen alkalmasak ilyen szerűm- 
termelésre. Ezeket a nyulakat kezelem. Az egyiket beoltom 
embervér-szerummal, a másikat disznóvér-szerummal. A ke- 
zelés úgy történik, hogy az állatok steril módon minden 
harmad-negyednap 10 köbczentimétert kapnak. Az állatok 

ezt a kezelést igen jól tűrik. A befecskendezés a nyúlnál 
absolut semmi fájdalomnyilvánítással nem jár, a befecsken- 
dezés után az a gubó, a mely keletkezik, öt perez alatt el- 
tűnik, felszívódik és a nyúlnak vérében termelődnek azok a 
specifikus praecipitin anyagok, a melyek nekünk értékesek 
lesznek. Körülbelül négy-öt befecskendezés után a házi nyu- 
lat elvéreztetjük, a már mondott módon vérsavót nyerünk 
és ez a tiszta centrifugált vér savó lesz a diagnózis- szerűm, 
így nyerek én egy embervér-nyúlszerumot és egy disznóvér- 
nyúlszerumot, nevezetesen olyan vérszerumot, a mely ember- 
vórsavóban fog csapadékot létrehozni és egy olyan vérsze- 
rumot, a mely csak disznóvér savójában fog létrehozni csa- 
padékot, de más állat savójában nem. 

Már most első sorban ennek a szérumnak activitásáról 
és specificitásáról kell meggyőződést szereznünk. Tehát úgy 
járok el, hogy az ón verpróbáimból, az ón homokon szárí- 
tott véreim mindegyikéből egy üvegcsőben egyforma mennyi- 
séget veszek és ezt a mennyiséget, ú. n. physiologikus 
konyhasóoldattal, a mely körülbelül 0*80 — 0*90 %-os konyha- 
sónak felel meg, összerázom. Csakhamar a homok le fog 
ülepedni és az üvegcsőben egy sötét vagy világosabb pirosas- 
barna véroldat keletkezik. Ezekből a véroldatokból beszű- 
rünk azután kis üvegcsövecskékbe mintegy két köbcentimé- 
ternyi mennyiséget. Mikor ezt beszűrtük meglehetősen egyenlő 
hígításban és egyenlő mennyiségben, — még pedig ebben az eset- 
ben két sorozatot kell készíteni — az egyik sorozathoz adok 
mindegyik csövecskéhez az ember-nyul- szérumból, a másik- 
hoz adok a disznó-nyul-szerumból és akkor egy fél órára 
37 fok melegre, vagy egy kis melegített szekrénybe vagy pe- 
dig egyszerűen vízfürdőbe helyezem a csövecskéket és egy 
félóra elteltével ezeket a csövecskéket innen kiveszem és 
akkor azután vizsgálom azoknak átlátszóságát. Itt pl. már 
az embervérben határozott csapadék, egy zavarodás állott 
elő. Melléje helyezem a többi véreket, a melyek szép kris- 
tálytisztán maradtak. Ezt így leszek bátor köröztetni. Azt 
hiszem, hogy az embervért mindenki az első pillantásra a 
világosság felé nézve meg fogja ismerni. Az embervérben 
zavarodás van. 

Hogyha így meggyőződtem a savóm specifikus voltáról 
és activitásáról, akkor kezdődik a vérfolt vizsgálata. A vér- 
foltot ugyancsak konyhasóban feloldom és készítek a pró- 
bákkal körülbelül egyenlő concentratiójú két próbát és itt is 
adok az egyikhez ember-nyul-szerumot, a másikhoz disznó - 
nyúl-szerumot és a melyikkel csapadékot fogok kapni, azzal 
a vérrel van dolgunk. Természetesen itt állanak fenn bizo- 
nyos zavarok és nehézségek. Ha pl. az illető vádlott, a ki 
embervértől lett véres, már tudva talán ezt a reactiót, en- 
nek az ismeretében utólag a vérfoltokat valamely más állat- 
nak vérével inficiálja, azonban ón azt hiszem — nem aka- 
rok már mélyebben belemenni ezeknek az igazán speciális 
dolgoknak tárgyalásába — ilyen esetekben is volna mód 
annak eldöntésére, hogy a disznóvér mellett ott embervér is van. 

Meg kell emlékeznem még röviden azokról a kautélák- 
ról — bár ez egészen minket, szakértőket illet — a melye- 
ket mégis szem előtt kell tartanunk ezen reakczió elvégzése 
alkalmával. Első sorban is a vérfoltok feloldása nagyon fon- 
tos kérdés. Vagy menjünk egy lépéssel még előbb. Milyen 
vérfoltban sikerül ez a kimutatás, mert nem minden vér- 
foltban sikerül? Nem sikerül a nagyon régi, különösen bom- 
lott vérrel szemben, itt tehetetlenek vagyunk és ezért nem 
hangsúlyozható eléggé, hogy mennyire fontos a büntető jog- 
ban a vérfoltoknak a vizsgálóbíró által való helyes és gyors 
felismerése és ezen vérfoltoknak konzerválása. Ez egy egész 
külön kérdés volna, a miről külön előadást lehetne tartani. 
Azonban az idő rövidsége miatt utalok Hans Grossnak ki- 
tűnő könyvére, a melyben ez tárgyalva van, még pedig meg- 
lehetős nagy tudománynyal és leleményességgel és csak 
annyit jegyzek meg, hogy talán legjobb konzerválása a vér- 
nek az, hogy ha abba a vérbe, ha ez még elég friss, egy 
tiszta vászondarabot mártunk be. Ezen a vászonon megszá- 
radt vérfoltot évek multán is még mindig így diagnoszti- 
zálni lehet. Azonban már sokkal kétségesebb, hogyha a vér 
megbomlik, földdel keveredik, vagy piszkos posztóruhákon 
van. Ilyenkor a posztón foglalt festék hatása, a földben fog- 
lalt savak hatása igen könnyen megakadályozhatja ezt a 
nagyfinomságú reakcziót. 

385 



16 

Hasonlókép nem sikerül a vér kimutatása, specifikus 
diagnózisa olyan esetekben, ha a vérfolt 150 fokra felmele- 
gíttetett, ellenben — a mi minket a kriminalisztikában igen 
érdekel — 100 fokra való melegítés vagy főzés egy órán 
keresztül sem szünteti meg ennek a reakcziónak sikerét, te- 
hát a véres ruhának főzése vagy forró vízzel való kilúgo- 
zása vagy leöntése még nem akadály akkor, ha elegendő 
fehérje marad a ruhában, a mi rendesen meg is történik, 
mert a mosást mégis ügyetlenül szokták végezni és mi ki 
tudjuk mutatni a specifikus reakcziót. Hogy csak egy esetre 
hivatkozzam, a mely Parisban történt, egy csirketolvaj eseté- 
ben voltunk hivatva eldönteni azt, van-e csirkevér az illető 
ingén elől, mert az illető vádló látta, a mint egy elvágott 
nyakú csirkét hirtelen bedugott kebelébe a tolvaj és a be- 
küldött ingen vórf oltok elől egyáltalában nem voltak. A Van 
De en- féle ozonpróba azonban rendkívül gyengén sikerült 
akkor azon a helyen, de vizsgálni kezdtük az ingnek távo- 
labbi részeifc és körülbelül 15 — 20 centiméternyire a Van 
Deen-fóle ozonpróba határozottan sikerült és akkor erről a 
helyről egy négy G -centiméternyi kimetszett ingdarabból 
kaptunk egy véroldatot, a mely csirke vér- szérummal szép 
csapadékot adott úgy, hogy a kérdés el volt döntve és az 
illető, mikor ezt a szemibe mondták, be is vallotta, hogy ő 
a tolvaj. 

Az oldásra térek most át. Erre nézve fontos, hogy az 
physiologikus konyhasóval történjék. Igen sokszor maga a 
desztillált víz okoz csapadékot a szérummal, ezért a desz- 
tilált viznek nem vagyunk barátai. Igen sokszor a nagyon 
régi vérfoltok a közönséges physiologikus konyhasóval nem 
oldódnak fel, akkor ezt elő lehet segíteni egy kis lúgocska 
gyenge nyomainak hozzátételével. Én ezt nem tartom egé- 
szen megengedhetőnek, a mennyiben a lúgnak igen csekély 
nyomai megakadályozzák a praecipitin létrejöttét, a savaknak 
gyenge nyomai még nem akadályozzák meg, de a lúg igen. 
Ebben az esetben úgy szoktak eljárni, hogyha lúgot alkal- 
maztak az oldáshoz, akkor, mielőtt a próbát megcsinálták, 
szénsav-áramot vezettek rajta keresztül, hogy ott egy szóda- 
bikarbóna- oldat keletkezzék, ez már nem olyan lúg, a mely 

megakadályozza a csapadék létrejöttét, a mennyiben ez ché* 
miai értelemben inkább már sav. 

Azután érdekes még egy véleménye Ziemke-nek, a ki 
gyakran vagyon régi v érfoltokban is sikeresen tudta diag* 
nosztizálni a vérnek minőségét. Hogy ő hogyan járt el, az 
nem igen tartozik ide, de megemlítem: tömény cyankálival 
oldotta fel a vérfoltot és akkor a tömény cyankáliumot el* 
bontotta borkősawal egészen addig, a míg az épen csak 
felbomlott, de még savanyú nem lett. így sikerült még diag- 
nosztizálni a vér minéműségét egy 20 esztendős vérfoltban. 
Hasonlóképen teljesen megszáradt régi emberi gyomorfala- 
zatban is sikerült kimutatni az emberi vér jelenlétét. Ezek 
már inkább olyan bravour dolgok, a melyeknek komoly ér* 
teke én szerintem a törvényszéki chémiában, a hol a leg- 
nagyobb biztosságra kell törekednünk, nem lehet. 

Nagyon fontos azután az, hogy oldataink kellő higitá- 
suak legyenek és hogy az oldatok mind egyforma konczen- 
trácziójúak legyenek. Nem sikerül ez jobban, minél erősebb 
az, oldat, sőt azt mondhatnám, hogy minél hígabb az oldat, 
annál biztosabb a siker. Uhlenhut itt 1 : 500, sőt 1 : 1000-hez 
való hígításokat ajánl és mi is ebben az arányban végezzük 
a reakcziót. 

Még egy nagyon fontos dolgot kell megemlítenem, a 
mire nagy súlyt kell helyeznünk: azt nevezetesen, hogy ez, 
az ember-nyúl-szórum nem ember -vérre specifikus, hanem 
egyáltalában emberi fehérjére, a mennyiben ez a reakczió 
nem egyéb, mint az emberi fehérjének, a mely a vérben 
épúgy jelen van, mint az én sejtjeim nedvében, sőt esetleg 
ha én vesebajos vagyok és fehérjetartalmú váladékaim van- 
nak (vizelet), azokban is jelen van és ott is csapadékot 
idéz elő. 

Ebből az a következés, hogy ha egy olyan zsebkendőbe, 
a melyet valaki gennyes köpet felfogására használ, gyanús 
vérfolt van, ha én látom, hogy ez a zsebkendő valószínű- 
leg ilyen gennyes köpeteket is tartalmaz, hozzá kell tennem, 
hogy ez nem abszolút bizonyíték, a mennyiben a zsebkendő- 
ben foglalt fehérjetartalmú köpet is megadja a reakcziót. 
Az emberi tejnek fehérjéje szintén leválasztható ezzel a pne- 

cipitinnel. Ezeket a dolgokat minden esetre tekintetbe kell 
venni. 

Egy dologra akarnék még kiterjeszkedni és becses türel- 
müket igénybe venni Nevezetesen ez igen szép eredmény és 
igen szép dolog, a mit ezzel a specifikus szérummal így el 
lehetett érni. Azonban még egy más újabb vívmányról is be 
kell számolnom ezen a helyen, a mely talán még nem érett 
meg arra, hogy a kriminalisztikában szerepet játszék, azon- 
ban rendkívül érdekes és valóságos szédítő világításba he- 
lyezi a dolgokat. Kiindult a dolog ú. n. túlaktiv szérumok- 
nak javításából. Nevezetesen még egy hibáját említem meg 
ennek a reakoziónak. Kezdők esnek rendesen abba a hibába, 
hogy a nyulakat 7 — 15-ször beoltják, hogy mentől aktívabb 
nyúlszérumot lehessen kapni. Olyan szérumnak előterem- 
tésére törekszenek, a melyből ha egy cseppet bele adnak, 
már hidegen is megzavarodik az a vérszérum. Ezek a túl- 
aktiv szérumok nem jók, ezeket nem lehet használni, a 
mennyiben az ilyen túlaktiv szérumok már a többi vérszé- 
rumokban is csapadékokat létesítenek, az igaz, hogy szemmel 
láthatótag gyengébb csapadékokat létesítenek, de létesítenek és 
tudjuk, hogy a törvényszéki chémiában nekünk mindig olyan 
bizonyítékokra kell törekednünk, a hol minden kétség ki van 
zárva. Az ilyen túlaktiv szérumokat igyekezett azután Kistér 
és Weichardt az ú. n. heterolog elemek kicsapása, vagyis az 
idegen elemek kiütése segítségével megjavítani és ez sikerült. 
A túlaktiv szérumhoz egy tizedrész mennyiségű lószérumot 
kevertek, akkor létrejött egy csapadék, erről leszűrték a széru- 
mot. Most megint egy tizedrész marhavér- szérumot kevertek 
hozzá és az így létrejött csapadékot megint leszűrték. Keresztül- 
mentek öt-hat állatfajon és azokat a nem specifikus praecipi- 
tin- elemeket lassan kivonták a szérumból és nyertek olyan 
szérumot, a mely a többi állatok vérével nem adott csapa- 
dékot, hanem megint az femberi vérsavóval adott csak csa- 
padékot. Ez vezette rá az egyik kísérletezőt, Weichardtot arra, 
nem lehetne-e individuális különbséget felfedezni a vér- 
szérumban és első kísérlete a következő volt: 

Négy lóindividuumot szemelt ki és az első számú lóin- 
dividuum vérével kezelte a házi nyulat. Elvéreztette, kapott 

398 



19 

egy lónyul-szerumot, a mely minden lónak vérével szép 
csapadékot adott. Most már ehhez a szérumhoz hozzákeverte 
a második számú lóindividuum vérszerumának kis mennyi- 
ségét, hozzákeverte a harmadik és negyedik számú lóindi- 
viduum vérszerumának kis mennyiségét, az előállott csapadé- 
kot szűrés által eltávolította és kapott egy kristálytiszta 
szérumot, a mely csak az első számú lóindividuum-szeru- 
mával adott csapadékot, de a többivel nem. Ez rendkívül 
érdekes kísérlet volt és a kriminalisztikában annyiban volt 
nagyon fontos, mert ennek a fentebb ismertetett Uhlenhut- 
féle reakcziónak meg volt az a hátránya, hogy közelálló 
állatfajoknak szérumát nem lehetett vele megkülönböztetni 
és nem lehet ma sem. ügy értem, hogy pl. csirkevért 
galambvértől, az embervért a majomvórtől nem lehet meg- 
különböztetni és ez egy újabb bizonyítéka a darvinizmus* 
nak. Különösen nem lehet az ó-világi majmokétól, gorilláé- 
tól, orangutánétól megkülönböztetni, az új -világiakétól még 
inkább lehet. 

Weichardtnak az első gondolata az volt, egy épen meg- 
adott alkalomból, a midőn a vádlott azzal védekezett, hogy 
az ő ruháján talált vérfoltok nem embervér, hanem az ő kis 
majmától származnak, hogy ebben az esetben ezt a dolgot 
fel kellene használni és neki a dolog teljesen sikerült, a 
mennyiben az ember-nyúl-szerumhoz majom-szerumot tett 
és az előállott csapadékból, a mely meglehetősen dús volt, 
leszűrte a szérumot és másodszor is adott hozzá majom- 
szerumot, megint képződött egy már gyengébb csapadék, ezt 
is leszűrte és most már majomvér- szérummal nem adott 
csapadékot, de embervér-szerummal adott. Ezen a nyomon 
tovább indulva, megpróbálta férfinek és nőnek vérét meg- 
különböztetni és a dolog neki ugyanezen eljárással, a melyet 
ő a heterolog elemek kicsapásának nevezett, sikerült. Azután 
bátran vállalkozott két férfi vérének egymástól való elkülö- 
nítésére és ez is sikerült neki. 

Ezeket a rendkívül nagy érdekességű kísérleteket eddig 
csak ketten próbálták utána csinálni, az egyik Puppe, a ki 
azonban közleményeiben úgy nyilatkozik, hogy egyelőre nem 
tudja megerősíteni Weichardt kísérleteit, de nem nyilat- 

kőzik véglegesen, mert még kísérletei nincsenek befejezve; 
a másik, Ehrenroth, ki közleményeiben elmondja, hogy kí- 
sérletei közül, a melyeket Weiehardt nyomán csinált, három 
nem sikerült, kettő azonban sikerült úgy, hogy nem hiszi 
ugyan, hogy Weichardtnak kísérletei minden esetben sike- 
rülni fognak, de azért még sem nevezi egészen kilátás- 
talanoknak a Weichardt-féle törekvéseket. Weiehardt azután 
legújabban válaszol az Ehrenroth -féle kísérletekre és nagyon 
szépen bebizonyítja, hogy Ehrenroth milyen hibákat követett 
el. Én osztom a Weichardt-féle nézetet. Először Ehrenroth 
túlaktiv szérumokkal dolgozott és másodszor azt veti sze- 
mére Weiehardt Ehrenrothnak, hogy az eleotiv absorbatiót 
nem csinálta elég intensive. Az alatt az értendő, hogy hozzá- 
keverte a második számú individuum vérsavóját és akkor 
kapott egy csapadékot és akkor többet nem kevert hozzá, 
pedig még másodszor és harmadszor is kapott volna csapa- 
dékot; mindaddig kell a keverést folytatni, a míg csapadék 
képződik az idegen individuum szérumával. Természetesen 
ilyenkor a szérumokból többet kell használni, mert azoknak 
activitása a higulással csökken. 

Ha még megemlítem azt, hogy újabban kísérletek tör- 
téntek, még pedig eredményes kísérletek arra nézve, hogy 
ezen prsecipitin-reactio segítségével egy bizonyos területre 
kiömlött vérmennyiséget quantitative is meghatározzuk, 
akkor azt hiszem, hogy Bordetnek erről a nagy horderejű 
felfedezéséről, a dolgok jelen állásáról beszámoltam és nagyon 
köszönöm azt a szíves érdeklődést, a mit előadásom iránt 
tanúsítani méltóztattak. 

